Poročila, 12.10.2013


Naslov: Spet pestro na prazniku kozjanske jabke
Napoved za voditelja:

Tudi letos so v Podsredi pripravili že 14. praznik kozjanskega jabolka. Etnološka in ekološka prireditev poteka ves teden, na njej pa se zvrstijo tako predavanja in delavnice kot pohodi in razstave. Kot ponavadi pa se vse zaključi z velikim sejmom regionalnih produktov, ki je potekal danes in bo še jutri. Sejem je vedno zelo dobro obiskan, saj na njem obiskovalci ne najdejo nobene krame, ampak zgolj doma narejene izdelke, stvaritve mojstrskih obrtniških delavnic, ekološko pridelano hrano in še marsikaj zanimivega.
T- Iz Podsrede GORAN ROVAN /

X- Snemalec in montažer Tomi Naglič /

Letos se je na trgu v Podsredi na 140. stojnicah predstavilo 170 razstavljavcev.
T- VALERIJA SLEMENŠEK /
X- Kozjanski park /

"To je seveda maksimum kar je možno v Podsredo spravit. Namreč ni Podsreda dovolj velika za vse ponudnike, ki bi želeli pridit. Sem lahko pridejo seveda samo ekološke kmetije, tradicionalni obrtniki, se pravi pri nas ne najdete nobenega kiča, nobene sladkorne pene."
Zato pa veliko različnih izdelkov in dobrot za oči in usta. Na sejmu so ustoličili tudi novega "Carjeviča". Ta naziv prejme tisti, ki je po mnenju strokovne komisije najbolj poskrbel za svoj travniški sadovnjak.
T- IVAN OMERZU /
X- Carjevič Kozjanskega jabolka 2013 /

"Nekje imamo okrog 130 raznovrstnih dreves. Sta dva nasada, eden je starejši, nekje že 6, 7 let, drugi je pa nekje v tretjem letu. Je pa to nekje, če sem čist iskren, iz hobija prišlo že kar v mal resne zadeve."
Na stojnicah je bilo letos ponovno spet obilo starih sort jabolk, saj so jim naravne ujme tokrat prizanesle.
T- METKA ŠTRAVS MLAKAR /
X- pridelovalka starih jabolk s Kališovca /

"Nekaj je vzela suša, prodaja gre kar dobro, upamo na boljše. Cena pa je 15 evrov za zabojček."
Ob letošnjem prazniku so odkrili tudi kip Antona Aškerca, ki ga je izklesal Franci Černelč.
T- FRANCI ČERNELČ /
X- avtor spomenika /

"Moja žena je pranečakinja pesnika. Služboval je pa kot kaplan v prvem delovnem semestru prav v Podsredi. Tu pred kaplanijo je pravzaprav najboljši prostor za njegov kip."
Ponudba na stojnicah je tako kot ponavadi zelo pestra in kar vabi k nakupu. To pa ni edini razlog, da obiščete ta sejem, saj na njem poteka tudi pester zabavni in kulturni program.
